**Havniveauet stiger, når isen smelter på land**

Du har sikkert hørt, at vandstanden i verdenshavene stiger som følge af, at isen i Arktis og Antarktis smelter. Dette er også korrekt, men der er stor forskel på, om det er havis eller is på land, som f.eks. [*Indlandsisen*](https://klimaforandringer.science.ku.dk/ordforklaringer/) og [*gletsjere*](https://klimaforandringer.science.ku.dk/ordforklaringer/), som smelter.

Et billede, der indeholder natur, udendørs, is

Automatisk genereret beskrivelse

Havis består af [*frossent overfladevand*](https://klimaforandringer.science.ku.dk/baggrundstekster/havisens-betydning-for-havets-temperatur/). Når havis smelter, så vil vandstanden i verdenshavene ikke stige. Det skyldes, at isen allerede ligger i vandet. Det volumen som havisen fortrænger er det samme, som vandet vil fylde, når havisen smelter. Det samme gælder, når et isbjerg smelter. Et isbjerg er en afbrækket ismasse fra en gletsjer. Så selvom isen i havet smelter, så forbliver vandstanden den samme.

**Is på land**

Helt anderledes er det med is på land, som f.eks. Indlandsisen og gletsjere. Det vand, som smelter fra Indlandsisen og gletsjerne, vil skylle fra land og ud i havet og få vandstanden til at stige. Dette skyldes at det er vand og is, der tilføres havet udefra. Det samme gælder, hvis en gletsjer glider længere ud i havet, så vil gletsjeren fortrænge mere vand og derved medføre en vandstandsstigning. Hvis al is fra indlandsisen i Grønland smeltede, ville det bidrage til, at den globale vandstand ville stige med ca. 7 meter. Hvis al isen fra Antarktis’ iskappe smeltede, ville det bidrage til en stigning på op til hele 60 meter.

**Undersøgelserne**[**"Undersøg havniveaustigninger - er der forskel på om is på land eller is i havet smelter?"**](https://klimaforandringer.science.ku.dk/undersoegelser/havniveau-og-isafsmeltning/)**og**[**"Et varmt hav fylder mere – verdens havniveau stiger på grund af termisk udvidelse"**](https://klimaforandringer.science.ku.dk/undersoegelser/termisk-udvidelse-af-vand/)**arbejder videre med dette tema.**

**Kilder og forslag til videre læsning**

<https://www.geus.dk/natur-og-klima/tilpasning-til-klimaaendringer/havniveaustigninger>

[https://www.nbi.ku.dk/spoerg\_om\_fysik/geofysik\_klima/is/](https://nbi.ku.dk/spoerg_om_fysik/geofysik_klima/is/)

[Energy Education: Land vs. sea ice](https://energyeducation.ca/encyclopedia/Land_vs_sea_ice%C2%A0)

[Snow, Water, Ice and Permafrost in the Arctic](https://www.amap.no/documents/download/2888)

<http://polarportal.dk/havis-og-isbjerge/viden-om-havisen-i-arktis/>

<http://www.antarcticglaciers.org/question/ice-antarctica-melt-much-global-sea-level-rise-quickly-likely-happen/>